- Oo nga! Ayaw nga namin no'ng 10:55! - Pucha.
- Gusto namin, 9:50! - Kanino puwedeng magreklamo?
- Sir, sabi ko nang sarado na kami. - Oo na.
Paulit-ulit ka. Pero umorder pa ako ng white Zin.
Pucha, walang tao dito.
Ewan ko. Pagkauwi ko nakita ko na sila.
'Yong mama at papa ko.
Dapa! May ibang tao pa ba diyan?
Kami 'yong tumawag.
- May tao pa sa loob? - Kami 'yong tumawag.
Sige. Tara na. Halika.
Pulis 'to! Papasok na kami!
Tingnan mo 'ko. Ako si Detective Zoeller.
Siya si Detective Linehan. Okay?
- May nakita ka ba? - Wala.
Pumasok kami, tapos punong-puno ng usok.
- Secure! Dalawang bangkay! - Sino kaya gumawa nito?
Kilalang negosyante ang papa ko.
Nakipag-deal siya sa masasamang tao noon.
Mafia 'to!
Oo nga!
Oo, baka nga...
Angel!
Dadalhin kayo ni Officer Angel sa station para sa statement.
Okay?
Angel...
Teka, ano 'to? Ano'ng nangyari?
- May pumatay sa parents namin! - Ano?!
Ay, Diyos ko.
- Gusto mong mauna? Tutal nauna ako sa... - Hindi. Mauna ka.
- Na-record n'yo na 'yong volume ng TV? - Oo.
Puwede bang patayin?
'Yong unang napansin ko,
sobrang mausok sa loob...
tapos nagsisigaw na lang ako.
'Yong itsura nila...
Parang...
hindi sila totoo.
Tapos umakyat ako, tinawagan ko 'yong tennis coach ko. Ewan ko ba.
Pero si Lyle, tumawag sa pulis.
Temperature ng atay?
Ninety degrees.
- Ibig sabihin, namatay ng 9:30? - 10:00.
Anong oras 'yong tawag sa 911?
11:47.
Makalipas ang dalawang oras.
Wala masyadong kaibigan si papa sa negosyo niya.
Lagi niyang sinasabi na hinahabol siya ng Mafia.
Pinulot nila lahat ng basyo.
Kaya di malalaman ang pagkakasunod-sunod ng mga putok.
Napakabano naman kung Mafia 'to, 'no?
Shotgun talaga?
Di nila idadamay 'yong babae.
Teka, patay na ba sila?
Diyos ko. Patay na ba sila?
Puwera na lang kung matuklasan n'yong may nawawalang gamit sa bahay,
'yong tatay ko talaga ang dahilan para mangyari 'yong ganito.
Ano'ng ibig mong sabihin?
Nagtrabaho kasi siya sa RCA Records, tapos bigatin pa siya.
Mabuting ama siya,
pero lumipat siya sa mas maliit na kompanya,
tapos nagkaro'n siya ng contact sa...
kahina-hinalang grupo.
Matindi makipagnegosasyon ang papa ko.
Talagang pipigain ka niya. Lahat-lahat ng mapipiga niya.
Siya 'yong tipong nakatutok sa kita.
Ihahatid kayo ni Officer Angel pauwi.
Sabi n'ong isa, puno ng usok 'yong kuwarto pagpasok nila
dalawang oras matapos ang barilan.
Sa laki ng butas ng bintanang 'yan?
Tatapusin ko si Mama.
Sandali. Bawal kayo diyan.
Kukunin ko lang 'yong tennis racket.
Hoy!
- Lumayo kayo diyan. - May tennis lesson siya mamaya.
Halikayo, sumama kayo sa loob.
Para malaman kung may nawawala.
Sige.
Kompleto ang alahas ng mama ko.
Babalik ako. Magbabanyo lang ako.
Sabi ni Detective, puwede kong kunin 'yong tennis bag ko.
Salamat, sir.
Na-book na namin 'yong DGA Theater para sa memorial service sa Biyernes
para i-highlight ang nagawa ng ama n'yo sa tagumpay ng LIVE Entertainment.
Magsasalita kami ni Erik kung ayos lang.
May naisip ako para mas nakaka-touch. Music, 'yong mga gano'n.
Oo naman.
Ngayon naman, pag-usapan natin ang pera.
May life insurance kayong parating,
at kahit di ko alam ang nakasulat sa will ni Jose,
siguradong mayroon kayong mamanahin.
Binigay namin sa inyo ang lahat ng gusto n'yo sa buhay.
Lahat-lahat.
O, ito.
Tapos magnanakaw lang kayo sa mga bahay-bahay?
Magpapaliwanag ako...
May limitasyon ang mga bagay at pag sumobra na kayo, may kapalit 'yon.
Mapapalayas kayo.
Alam n'yo ang problema?
Ibinibigay namin ang lahat, pero ngayon...
wala na kayong makukuha.
Kasi kayong dalawa... Naririnig n'yo ako?
Tanggal na kayong dalawa sa will, di ba?
Tapos na. Kaya good luck, mga bata.
Bahala na kayo.
Nagluluksa pa kami. Walang oras para isipin ang mga ganyan.
Ang sinasabi ko lang, medyo matatagalan 'yon.
May credit cards naman kayo. Ang importante, kaligtasan n'yo.
At medyo magastos 'yon.
Dito tayo sa dulo.
Kung totoong Mafia ito, baka madamay kayo.
Kaya bibigyan kayo ng 24/7 security ng LIVE.
Bodyguard ba 'to?
Oo, tamang-tama 'yan sa sitwasyon ngayon.
E, pa'no 'yong sasakyan namin?
May limousine naman kayo.
Oo nga, pero dalawa kami.
Humihingi kayo ng isa pang limousine?
- Oo, ayos 'yon. - Tapos 'yong bodyguard, puwedeng utusan.
Pupunta sa Pink Dot kung kailangan...
Hindi, assistant ang tawag diyan.
Oo, dalawa din no'n.
Tapos curious lang ako.
Tinawagan ka na ba ng mga pulis tungkol sa mga lead, o...
May mga naiisip na ba kayo kung sino'ng may kagagawan nito?
Mukhang may lead na sila.
May puting hatchback sa bahay n'yo noong gabi ng pagpatay,
nag-match 'yon sa nakita sa bahay ng isang porn producer sa Valley.
Siyam na beses siyang binaril.
- Wow. E di, sarado na ang kaso. Di ba? - Di 'yon nagkataon lang.
Peter, kung gano'n, di kami puwede sa bahay. Delikado.
- Dapat nasa ligtas na lugar kami ni Erik. - Siyempre. Naghahanap...
Hotel Bel-Air.
Hi. Paorder naman ako pang-room service.
Oo, gusto ko ng grilled cheese at...
Hindi. Tap water na lang.
May gusto ka ba?
Akin na 'yan.
Sandali lang.
Grilled cheese at tap water?
Oo.
Ilan ang hipon n'yo diyan?
'Yong eksakto.
Ilang shrimp cocktail ang magagawa niyan?
Ayos, 24 shrimp cocktails, walang buntot,
tapos isang case, di isang bote, isang case ng Perrier!
May Perrier ba kayo?
Tangina! Sige, ayos!
Pakibilisan, charge sa room. Salamat.
Lyle, dapat hinay-hinay tayo sa paggastos.
- Paano na 'yong will? - Di mo naiintindihan!
Nagawa natin. Tangina, nagawa natin.
Okay?
Iba na ngayon,
nagdesisyon tayong hindi na tayo magtitiis.
Gusto natin ng mas magandang buhay.
Nagdesisyon tayo, at ito na! Nasa atin na ang buhay na 'yon.
Oo. At hinding-hindi na tayo babalik sa dati.
Kaya mula ngayon,
magpapasasa tayo.
May ibig sabihin 'yan.
Una, di ka na iinom ng lintik na tap water, Erik!
Nasa will ba tayo? Baka wala.
Hahanapin natin 'yon para sirain,
pero sa ngayon, lubos-lubusin na natin.
Okay?
At wala nang balikan 'to.
Wala na.
Ito,
tapos ito, tapos ito pa.
Kukunin ko 'tong tatlo.
Sampu niyan, sampu niyan, sampu nito.
Sige pa.
Oo, tangina! Astig!
Lahat ng kulay, bilhin mo!
Uy, nakikita mo ba 'to?
Uy!
- Mark Heffernan. Nice to meet you. - Ako din.
Yes!
Sige, go!
Sige!
Ayos!
Ngayon...
nasaan na tayo sa Menendez case?
Marami pang nakapilang interviews.
Ilang kapamilya, kaibigan ng pamilya.
Ilang kasosyo ni Jose Menendez,
at may sinusundan kaming bagong leads.
Pero malapit na ba tayo sa pag-aresto?
Hindi. Malabo pa sa ngayon, Chief.
Aba, dapat bilis-bilisan n'yo na.
Alam n'yo ba ang nangyayari?
May mag-asawa na binaril sa ulo sa sarili nilang tahanan
sa tahimik na gabi ng Linggo.
Hindi 'yan nangyayari sa Beverly Hills.
Hindi ito Compton.
Matapos ang pagpatay sa mga Menendez, nagpa-panic na ang mga tao.
Paranoid na sila. Di sila ligtas, natatakot na baka sila ang susunod.
Kumukuha sila ng security nila
dahil sa takot na di sila maprotektahan ng pulis.
Bukod diyan, hinahabol na tayo ng media.
Alam n'yo naman 'yan.
Local news, national, Hard Copy, Inside Edition.
Sa bawat araw na di nalulutas ang kasong ito,
nadadagdagan ang pressure at palaki nang palaki ang kaso,
at lalo tayong nagmumukhang tanga.
Katunayan, tinawagan ako ni Chief Gates no'ng isang araw.
Sabi niya mga pulpol daw tayo.
Tinanong niya ako kung bakit di natin malutas ang Menendez case,
pero may oras tayong brasuhin si Zsa Zsa Gabor.
Bumaba ka sa kotse, Miss Gabor.
Expired na ang mga tag at lisensiya mo. Bumaba ka na.
Kalokohan 'to. Late na 'ko sa lunch ko.
Hay. Makaalis na nga.
Di ka puwedeng umalis.
Alam n'yo bang kino-cover na 'to ng international press?
Tinatawag nila itong "ang sampal na dinig sa buong mundo."
Dito kay Zsa Zsa at sa Menendez murders, nagmumukha tayong pulpol.
Kung patuloy na ganito, di lang tayo basta pagtatawanan.
Masesesante tayong lahat.
Ibig sabihin, kailangan natin ng resulta sa Menendez case.
Ngayon.
Naintindihan?
Oo.
Mabuti. Alis na.
- Kabulagsakan ito. - Kailangan namin 'yon.
Pakipaliwanag ang bulagsak? Ang labo, e.
Ang mga magulang ko, na patay na,
pinalaki nila kami sa isang lifestyle.
Oo, pero saan manggagaling ang pera?
Nagbibiro ka ba?
Sa mana, na ginagastos namin ngayon.
Sabi ng mama at papa ko, lahat ng meron sila, mapupunta sa amin.
Ano?
Sigurado ka ba?
- Siyempre, sigurado ako. - Duda ka ba?
Hintayin muna natin ang pagbabasa ng will.
Wala ba sa 'yo ang will na 'yan?
Wala, tinago ni Jose sa ibang lugar.
E, nasaan na?
Hinahanap na namin.
Hintayin natin ang tito n'yo, na executor...
Baka lang nakakalimutan mo.
Pinatay ang mga magulang namin.
Ano 'to, gumagastos ba kami para medyo gumaan ang pakiramdam namin?
Oo.
Oo, siguro.
Pero masisisi mo ba kami?
Binaril sila sa mukha.
Sorry. Di ko sinasadyang maging insensitive.
Basta hinay-hinay lang muna sa paggastos.
Pagdating ng tito n'yo at nahanap at nabasa na 'yong will,
malalaman natin.
'Yong mga damit at relo, ayos lang.
Maglilipat na lang ako ng pera.
Ano?
Seryoso si Papa, Lyle.
Wala tayong makukuha pag nahanap at nabasa na ang will.
- Sinabi mo na 'yan, e. Tama ka. - Tigilan mo na 'to. Puwede?
Makinig ka. Wala tayong dapat ipag-alala.
Hindi problema ang will na 'to.
Paano tayo nakakasiguro, Lyle?
Di nga natin alam kung nasaan 'yon.
Oo, alam natin.
One, two, three, four.
Four...
Wag! Tigilan mo 'yan!
Anong wag? Dapat mabuksan 'yan.
Ay, oo, kasi hindi kaduda-duda, di ba?
Iga-grinder mo 'to?
- Dapat isip-isip din. - Okay. Sige na.
O, sige. May naiisip ka ba?
Hello?
Billy, ako 'to, Erik Menendez.
Erik?
Naku. Kumusta ka na? Nabalitaan ko 'yong...
Oo. 'Yong papa mo ba, probate attorney pa din?
Oo. Bakit?
Gusto mo siyang makausap?
Kain muna kami sa Chin Chin. Punta kami diyan mamaya.
Sabi mo, lagi mo 'tong ginagawa.
Mag-hire ng magbubukas pag di mo alam ang code.
Pero isa ba sa inyo ang executor ng estate?
- Ako ang panganay. - 'Yong tito namin ang executor.
Papunta na siya bukas, pati ibang kapamilya.
Ang intindi namin,
dapat may abogado para legal 'yong pagbukas ng safe.
- Binding. - Kaya tinawagan ka namin.
Sige, tawagan natin ang tito n'yo. Sabihin natin na pabubuksan 'to.
Ano?
Di puwede hangga't wala dito ang executor.
Puwede akong ma-disbar.
Tatawag ako ng locksmith, no'ng una pa lang sana,
pero kinontra mo.
Pag sinira kasi natin 'to, makikialam ang mga pulis.
- Kami na'ng magbubukas. Salamat. - Hindi puwede.
Kailangang sabihin ko sa executor na may nangyaring gano'n.
Ang totoo, dapat maiwan muna dito ang safe.
Bantayan mong mabuti. Naintindihan mo?
- Ba't babantayan? - Idea mo 'to, di ba? Tropa mo 'yan.
Teka. Saan ka pupunta?
Cheesecake Factory. Magkikita kami ni Jamie.
Komportable ka ba talaga dito?
Ayos lang ako. Good night, Mrs. Wright.
- Nasa garahe ang safe sabi mo? - Oo.
Thank you sa pagpunta, Carlos.
Sorry.
Nalulungkot ako sa nangyari.
Na-miss ko kayo.
I love you.
Bukas na.
Mabuti.
Handa na kayo?
Simulan na natin.
Hindi, ako muna ang papasok mag-isa.
Lyle, dapat nando'n tayong lahat.
Oo. Ako ang executor ng estate...
Ayoko sana, pero nandito na, e.
Alam naman nating maraming babae ang papa ko.
Para lang sigurado na wala talagang...
mga bastos na picture do'n
kasi ayoko nang mapahiya pa ang mama ko, Tito Brian.
Kaya papasok ako do'n, titingnan ko lang,
tapos lalabas din ako agad. Okay?
- Sige na. - Okay, sige.
Wala akong nakitang will.
- Ano? - Ano?
- Sigurado ka? - Oo.
Tingnan n'yo do'n, pero wala akong nakita.
- Uy, Flor! - Lyle!
- May naiwang Izod sweater si Jamie... - Ito!
Erik!
- Ano? - May nakita si Flor.
- Ano 'yan? - Sa cabinet.
Makukuha natin lahat.
Binigay nila lahat.
"Ipinagkakaloob ko at ipinamamana sa aking asawa na si Mary Louise Menendez,
at sakaling pumanaw siya,
lahat ng aking ari-arian ay dapat hatiin nang pantay
sa pagitan ng...
mga anak ko,
sina Joseph Lyle Menendez at Erik Galen Menendez."
Galing 'to sa sulat sa akin ng papa ko kamakailan lang.
"Lyle, alam mo na pamilya ang pinakamahalagang bagay sa buhay ko.
At sana ganoon din sa 'yo."
Papatok 'tong Mr. Buffalo.
Mas patok pa sa TCBY.
Kailangan ko lang ng 300K mula sa estate pang-down payment.
Sobrang ganda ng view dito. Magugustuhan mo.
"Ipagpatuloy mo ang buhay at tamasahin ang bunga ng pagsisikap."
Ang galing, Erik.
"At ang magandang kapalaran."
Ayos. Perfect.
"Isipin mo ang pamilya mo, ang bansa mo, at ang mga kababayan mo."
Bale, harbor view 'to, hindi ocean view.
A, itutuloy ko ang legacy ni Papa.
Malayo ang mararating ng pamilya namin.
Ganyan nga, Erik.
Ganyan lang. Oo.
Okay.
- Ayos? - Deal.
Anak ka nga ng tatay mo.
"Naniniwala akong malaki ang magagawa n'yo ni Erik.
Tiwala ako na kaya n'yo."
MAKALIPAS ANG DALAWANG BUWAN
Uy.
May bibilhin ako sa Pink Dot. May gusto ka?
Erik?
Di ko kaya, Lyle.
- Okay. - Hindi.
- Kung wala kang gusto... - Hindi. Tungkol kay Oziel.
Di ko siya kayang patayin.
Di ko kaya.
Kung gusto mo siyang patayin, gawin mo, pero...
Makinig ka. Tingin mo gusto ko 'yon?
Mas maraming may alam sa nangyari,
mas malaki ang tsansang mahuli tayo.
Akala ko kapag patay na sila at nakuha na natin ang pera,
magiging magaan na ang loob ko.
Kasi sabi mo.
Pero pagkabasa no'ng will, lumala ang pakiramdam ko.
Kaya pinuntahan ko si Dr. Oziel.
Alam kong hindi dapat, sorry na, pero di ko siya kayang patayin.
Ayos lang 'yan.
Di natin siya papatayin.
Ayos lang.
Pero bantayan natin siya. Puntahan natin siya lagi.
Dapat sigurado tayong di siya magsusumbong,
kasi malaking problema 'to, Erik.
Alam ko.
Wag ka nang aamin, okay?
Kung hindi, papatayin kita.
Uy, joke lang. Ito naman, o.
Mahal kita. Lagi kitang poprotektahan.
Alam ko.
Mahal din kita.
Sorry.
Bukas, kukunin ko ang notes ko sa pag-amin ni Erik,
ilalagay ko 'yon sa safety deposit box.
Ibibigay ko sa 'yo ang susi.
Pag may nangyari sa akin, tawagan mo'ng abogado ko.
- Jer, dapat pumunta ka sa pulis. - Di puwede sa pulis!
Hindi. Kasi mga pasyente ko sila.
Lintik na patient confidentiality na 'yan.
Binantaan ka nila!
Bakit hawak mo 'yang batong 'yan?
Black tourmaline 'to, para sa spiritual protection.
Okay. Ano pala... Kaunting panahon pa, okay?
Gaano katagal wala si Laurel at mga bata?
Isang linggo pa bago sila bumalik,
hanggang sa makakuha ako ng mas magandang security system sa bahay.
Baka kumuha ako ng bodyguard?
Jer, natatakot ako.
Baka dapat lumipat muna ako sa inyo sandali?
Naku, di maganda 'yan.
Delikado din ako. Nakita ako ni Lyle!
Di niya alam na pasyente kita o kung saan ka nakatira.
E, kung sinundan ka niya dito sa apartment ko?
Ikaw ang nagsabing sociopaths ang mga 'yon!
Judalon, may asawa ako.
Di ka puwedeng lumipat sa bahay ko.
'Yong smoky quartz ko.
Kung tinatanong mo, "Ba't kaya kailangan ni Judalon ng smoky quartz?"
Simple lang ang sagot, Doc.
Dahil ito ang poprotekta sa akin.
Kasi di mo kaya.
Poprotektahan mo ang asawa mo, tapos iiwan mo akong walang kalaban-laban?
- Papatayin nila ako! - Walang papatay sa 'yo...
Kapag pinatay nila ako, mawawala na ako sa 'yo,
at ang laking tuwa mo pa siguro!
Akala ko ba magsasama tayong dalawa?
Hanggang kailan ba ako maghihintay?
Hanggang barilin ako ng shotgun ng isa sa Menendez boys?
- Judalon, wag namang ganito. - Hindi, ano lang...
Ay, Diyos ko.
Di ako makahinga. Ito na naman 'yong di ako makahinga.
Okay, sige na. Okay.
Sige.
Kakausapin ko si Laurel.
Sasabihin ko sa kanya na pasyente kita at may pinagdadaanan ka,
at tatanungin ko siya kung puwede kang patuluyin sa guest house
kahit ilang gabi lang, okay?
Okay.
Iiwan mo pa rin siya, di ba?
Mahal mo pa rin ba ako, forever, di magbabago?
Oo. Sa tamang panahon, pagkatapos nito,
sasabihin ko ang tungkol sa atin.
At, oo, mahal pa rin kita.
Forever, di magbabago.
Jer...
Uy, alam n'yo, ano kaya...
kung isisi na lang natin lahat kay Fidel Castro
nang matapos na.
Ang talino mo.
Okay.
Sige, pasadahan natin 'yong listahan ng theories.
Theory one. Pinatay sila ng Mafia
dahil sa pakikipag-deal ni Jose sa mundo ng adult film.
Ang porn theory.
Theory two. Pinatay sila ng cartel
dahil palihim na nagpapasok ng drugs si Jose mula South America.
Paano yayaman ang isang Cuban gaya ni Jose Menendez sa America
kundi sa pagpuslit ng droga?
Ang theory three.
Pinatay sila ng San Fernando Gang na matagal nang kaalitan ni Erik
at diumano'y pinagbantaan pa siya.
Malabo ang mga 'to.
Walang sign ng forced entry.
Sa forensic evidence, walang senyales ng paglaban.
Para bang...
Kilala nina Jose at Kitty Menendez ang mga umatake.
Tama. Kaya isa na lang ang puwedeng posibleng nangyari.
Oo. Alam kong gusto n'yong i-pin 'to sa mga anak...
Pin? Bakit di pa sila tumatawag sa atin, Tom?
Wala tayong sapat na ebidensiya.
Ni ayaw nila tayong kausapin, idadaan pa sa abogado nila.
Aba. Asta ba 'yan ng isang taong inosente?
Hindi. Alam ko.
Di natin na-check kung may gunshot residue sila
no'ng gabi ng pagpatay.
'Yan ang palpak.
Wala na tayong magagawa.
Pero kung mang-aaresto tayo, dapat may ebidensiya.
Dapat maghanap tayo kasi di 'yon basta lilitaw sa harap natin.
Ano?
Uy, Les? May tumawag sa 'yo.
Malapit na kaibigan ni Erik Menendez.
Di nga.
Sumulat ka ng script tungkol sa pagpatay sa mga magulang natin?
Ang tanga mo. Ang tawag diyan...
Incriminating?
Wag mo 'kong pangunahan.
Oo, incriminating.
Sunugin mo ang lahat ng kopya ng pangit na script na 'yon.
Di 'yon pangit. Maganda nga, e.
Boys, mag-focus tayo.
'Yong Friends, pinaghirapan namin ni Craig 'yon.
Di mo pa nababasa. Kaya wag mong sabihing pangit.
- Friends, 'yon ang title? - Oo, 'yon nga.
Napakabaduy naman ng title. Kaya pala di bumenta.
Di mo sinabi kay Craig ang nangyari, 'no?
Hindi. Siyempre, hindi.
Balikan natin 'yong tanong
kung bakit kailangan n'yong patayin ang mga magulang n'yo.
At saka, para lang alam n'yo,
itinago ko 'yong notes ng mga session natin sa mga safety box.
- Safety box? - Anak ng...
Gaya ng sabi ko, di ako magsusumbong sa pulis.
Pero kung sakaling may mangyari sa akin,
hindi maganda 'yon para sa inyo.
Binabantaan mo ba kami, Oziel?
Hindi.
Pero sa pagpapatuloy natin,
kailangan na talaga nating i-record ang mga session natin.
Hindi. Letse, hindi puwede!
Sinisiguro ko na walang may access sa mga tape kundi ako.
Pero kung itutuloy natin 'to
para matulungan ko kayo sa mga issue na nagtulak para patayin n'yo sila,
dapat may insurance ako.
Magkasundo tayo na sama-sama tayo dito.
Sa totoo lang, Doc, wala na akong "issue" na kailangan kong ayusin,
kasi 'yong dalawang pinakamalaking "issue" ko, patay na.
Tama. Maganda 'yan, Lyle.
Mabuti at sinabi mo ang ginawa mo, parte 'yan ng healing process.
Lahat ng pinag-usapan natin dito,
hindi makakalabas, pangako 'yan.
Friend s. Parang tanga lang.
Umamin sa 'yo si Erik tungkol sa pagpatay sa mga magulang niya.
Di niya sinabing "Pinatay ko ang mga magulang ko."
Pero... parang gano'n na nga, parang inamin niya na rin.
E, bakit kaya niya sinabi sa 'yo?
Best friend ko si Erik kaya wala kaming tinatago sa isa't isa.
Tapos...
No'ng nakaraang taon, sumulat kami ng script.
Nakuha namin 'yong idea sa Billionaire Boys Club.
"Di masyadong nagpapakita ng emosyon ang tatay ko.
Minsan sinasabi niya sa 'kin na di ako karapat-dapat maging anak niya.
Kapag ginagawa niya 'yon, mas nagsusumikap ako,
ginagalingan ko para patunayan sa kanya na karapat-dapat ako,
para lang marinig ko ang mga salitang, 'Mahal kita, anak.'"
"Ang mandirigmang nawalan ng magulang,
patuloy na lalaban."
Tangina, ang ganda!
Talaga.
Teka. Kayo ni Erik, sumulat kayo ng script
tungkol sa mayamang bata na pinatay ang magulang niya?
Oo. Alam naman naming medyo madilim 'yong kuwento.
Pero pelikula lang naman 'yon.
Pero ngayon, pagkatapos ng sinabi niya...
Di na ako matahimik.
Hanga ako sa tapang mo para lumantad, Craig.
Tama lang ang ginawa mo.
Pero di dapat makulong si Erik.
Kailangan niya ng tulong.
Sila ni Lyle. Mental help.
Kasi kung nagawa nila 'to, may sakit sila sa pag-iisip.
Ano, aarestuhin n'yo na ba siya ngayon?
Ang kaso, 'tong sinabi mo sa amin,
di sapat para makakuha ng arrest warrant.
Lalabas na sabi-sabi lang 'to.
"Sabi-sabi." Alam ko 'yan. Madalas sabihin 'yan sa L.A. Law.
Pero kung gusto mong tulungan si Erik
at tulungan kami sa imbestigasyon,
may magagawa ka pa.
Iba talaga. Fifty pounds ang nadagdag sa bench press ko.
Gumanda ang performance ko sa court.
Ayos.
Tapos ano pala...
may dine-date na pala ako.
Nag-ski kami sa Utah, kababalik lang namin.
Hot ba siya?
'Tol. Sobrang hot niya.
Dalaw ka sa amin sa marina.
Ang ganda doon.
May mga private tennis court.
Kaso praktisado ka, tatalunin mo ako.
E, tinuruan mo akong...
Happy birthday to you...
Tinuruan mo akong mag-tennis.
Happy birthday to you...
Di ko sila marinig. Ikaw ba?
Pucha!
- Mukhang nakakabawi ka na. - Oo naman.
Tingin ko, ayaw ng papa ko na magmukmok ako.
Alam mo 'yon, gusto niyang ituloy ko ang buhay at magtagumpay,
higitan pa 'yong nagawa niya.
Maging senator, gano'n.
"Ang mandirigmang nawalan ng magulang, patuloy na lalaban."
Linya sa script natin 'yan, di ba?
Talaga?
Ang totoo nga, binasa ko 'yon no'ng isang araw.
Chineck ko lang.
A, talaga?
Tapos?
May ilang plot holes at corny na dialogue, pero maganda pa rin para sa akin.
Kaunting rewrite na lang, papatok 'yon.
Oo. Siguro.
Ngayon magagawa nating mas kapani-paniwala.
Di ba? Kasi nga...
Sige na.
Kasi ano?
Siyempre 'yong mga character, fictional pa rin.
Di natin isusulat 'yong eksaktong nangyari sa...
'Yong ginawa n'yo ni Lyle.
Craig. Ano 'to?
Babaguhin natin 'yong detalye, gano'n sa mga movie.
Hindi, wag na nating pag-usapan 'yan.
Sige pa, Craig.
Sige na. Erik, di ba...
Inamin mo na sa akin.
Sabi ko, wag mo nang babanggitin 'yan.
- Narinig mo? Wag mo nang babanggitin 'yan. - Oo...
Di namin magagawa 'yon, lalo na sa gano'ng paraan.
Pero puwede kayang si Lyle 'yon?
Hindi si Lyle 'yon.
- Magkasama kami no'n. - Baka may inutusan siya?
Sus, para kang detective.
Iniisip nilang kami.
- Sorry kung makulit ako... - Bakit?
Gusto ko din malaman kung sino'ng gumawa no'n.
Kinausap ka ba ng mga pulis?
Ano?
Tinawagan ka ba nila para sa imbestigasyon nila?
Oo, tumawag sila.
- Ano'ng sinabi mo? - Wala akong sinabi.
Tama lang. Dahil walang dapat sabihin.
Tama.
Di namin pinatay ang mga magulang namin.
Siyempre. Di n'yo gagawin 'yon.
Tama. Hindi talaga.
Salamat.
Kita na lang tayo ulit.
Usap tayo sa pagbisita mo sa susunod na linggo.
Gusto ko 'yan.
Salamat.
'Yon lang. Sorry, guys.
- Di masyadong nakatulong, 'no? - Letse!
Kaya...
Sa tingin ninyo,
deserve bang mamatay ng nanay ninyo?
A, di namin naisip 'yan.
Basta lang,
"Kung papatayin natin si papa, isama na din natin si mama."
May isa ba sa inyo ang kumontra na patayin ang nanay n'yo?
Hindi, walang gano'n.
Di ako magdedesisyong patayin ang nanay ko
nang walang consent ni Erik.
Ayoko pa nga siyang impluwensiyahan do'n.
Hinayaan ko muna siyang pag-isipan 'yon.
Okay. Erik?
Oo.
Dapat siyang patayin.
- Nakaasa si mama kay papa. - Nakatali siya.
'Yon lang ang paraan para makalaya siya.
Naisip ba ninyo kung gaano kabigat ang pagpatay sa mga magulang n'yo?
May kinalaman ba ang pera sa desisyon n'yo?
Wala.
Pero hindi ba kayo natakot na baka mawalan kayo ng mana?
Di n'yo naisip na kung si Jose lang ang pinatay n'yo,
mapupunta kay Kitty ang pera niya,
at wala kayong magagawa maliban kung...
Di namin sila pinatay para sa pera.
Oo. Erik, naniniwala ako sa 'yo.
Hindi tungkol sa pera 'to.
Malasakit pa nga sa mama ko 'yon.
Magpapakamatay din naman siya.
Kailangan siyang patayin para makalaya siya.
- Kaming lahat! - Tama na.
Pero, Erik, bakit? Sabihin mo kung bakit pinatay mo 'yong tatay at nanay mo?
Bakit 'yon lang ang solusyon
para makalaya kayong lahat sa sitwasyong ito?
Di mo kailangang sagutin 'yan.
Sabihin mo, Erik, bakit?
Uy, tapos na ako dito. Siya rin.
- Lyle... - Tapos na tayo.
Perfect crime 'to.
Walang alam ang mga pulis.
Ang nakakaalam lang ng totoong nangyari, nasa kuwartong 'to.
Kaya para sa kapakanan mo, di dapat makalabas 'to.
Hoy. Tayo na. Tara na.
Boys.
Sandali.
Sige na.
Magkakasama tayo dito.
Di ba?
Bago kayo umalis, kunin mo 'to.
Ano 'tong AutoMax?
Maliit na kompanyang itinayo ko.
Baka maging magandang investment opportunity para sa 'yo.
May iba pa akong silbi sa inyo bukod sa pagiging therapist.
Dapat magsosyo tayo sa negosyo.
Oo. Okay.
Titingnan ko.
- Oo. - Salamat, Doc.
Oo, sige.
Uy. Dinalhan kita ng meryenda.
Sabi ni Mama bawal ang sweets bago mag-dinner.
Ang sarap tumira dito nitong mga nakaraang buwan.
'Yong makasama kayo ng kapatid mo, ng dad mo.
Alam mo,
kung ako ang mama mo, puwede kang kumain ng treats kahit kailan.
Huwag. Jer, di mo puwedeng gawin 'to.
Puwedeng-puwede.
Ang tagal na naming tinitiis ang mga pinaggagawa mo!
Dapat di na kita pinatira sa bahay. Kalokohan 'yon.
- E, kasi mahal mo 'ko. - Hindi.
Pinagbigyan kita kasi depressed ka, manic ka, natatakot ka,
at naawa ako sa 'yo.
Kinumbinsi ko pa ang asawa ko.
Pero di ko gagawin 'yon
kung alam kong gagawin mo kaming mga bilanggo mo!
'Yong mga banta, mood swings, pinakialaman mo pa ang furniture!
Tapos ngayon, sasabihin mo sa anak ko na papalitan mo ang nanay niya!
Nasisiraan ka na ba?!
Sabi mo iiwan mo siya, di ba?
- Sinabi mo 'yon! - Ang totoo, hindi! Ayos na?
Di ko siya iiwan.
Pagsisisihan mo 'to.
May mga nalalaman ako. Alam mong may nalalaman ako.
Judalon.
Wag kang tanga, Judalon.
Tangina ka, Jer!
Jude!
Para sa kapakanan mo, para sa kaligtasan mo,
wag mong ipagsasabi 'yong Menendez case kahit kanino, lalo na 'yong tapes.
Isuot mo 'yong amethyst crystal na bigay ko.
Mukhang sarado ang third eye chakra mo.
- Detective Zoeller? - Ano?
May impormasyon ako tungkol sa Menendez case.
Baka gusto mong marinig.
Nagsalin ng Subtitle: Jewel T